CELEX: 52010PC0616
Language: mt
Date: 2010-10-29
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta’ Aġġustament għall-Globalizzazzjoni skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (l-applikazzjoni EGF/2010/004 PL/Wielkopolskie Automotive mressqa mill-Polonja

|

52010PC0616

/* KUMM/2010/0616 finali  */  Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta’ Aġġustament għall-Globalizzazzjoni skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (l-applikazzjoni EGF/2010/004 PL/Wielkopolskie Automotive mressqa mill-Polonja  

	[pic] | IL-KUMMISSJONI EWROPEA |Brussel 29.10.2010KUMM(2010) 616 finaliProposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta’ Aġġustament għall-Globalizzazzjoni skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (l-applikazzjoni EGF/2010/004 PL/Wielkopolskie Automotive mressqa mill-PolonjaMEMORANDUM TA’ SPJEGAZZJONIIl-Punt 28 tal-Ftehim Interistituzzjonali tas-17 ta’ Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[1] jippermetti l-mobilizzazzjoni tal-Fond Ewropew ta' Aġġustament għall-Globalizzazzjoni (EGF) sal-limitu massimu annwali ta' EUR 500 miljun lil hinn mill-intestaturi rilevanti tal-qafas finanzjarju.Ir-regoli applikabbli għall-kontribuzzjonijiet mill-EGF huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[2].Fil-5 ta' Frar 2010, il-Polonja bgħatet l-applikazzjoni EGF/2010/004 PL/Wielkopolskie Automotive għal kontribuzzjoni finanzjarja mill-EGF, wara sensji li ngħataw f'żewġ intrapriżi li joperaw fit-Taqsima 29 Reviżjoni 2 tan-NACE (manifattura ta' vetturi bil-mutur, trejlers u semitrejlers) [3], fir-reġjun NUTS II Wielkopolskie (PL41) fil-Polonja.Wara eżami bir-reqqa ta' din l-applikazzjoni, il-Kummissjoni kkonkludiet skont l-Artikolu 10 tar-Regolament (KE) Nru 1927/2006 li l-kundizzjonijiet għal kontribuzzjoni finanzjarja skont dan ir-Regolament huma sodisfatti.TAQSIRA U ANALIŻI TAL-APPLIKAZZJONIDejta ewlenija:Nru. ta' Referenza tal-EGF EGF/2010/004Stat Membru il-PolonjaArtikolu 2 (b)Intrapriżi kkonċernati SEWS Polska Sp. z o.o.; Leoni Autokabel Polska Sp. z o.o.Reġjun NUTS II Wielkopolskie (PL41)Taqsima Reviżjoni 2 tan-NACE 29 (manifattura ta' vetturi bil-mutur, trejlers u semitrejlers)Perjodu ta' referenza 1/3/2009 sat-30/11/2009Data ta' bidu għas-servizzi personalizzati 11/5/2009Data tal-applikazzjoni 5/2/2010Sensji matul il-perjodu ta' referenza 1 104Ħaddiema ssensjati u fil-mira għall-appoġġ 590Servizzi personalizzati: baġit f'EUR 926 345Nefqa għall-implimentazzjoni tal-baġit tal-EGF[4]: f'EUR 47 620Perċentwal tan-nefqa għall-implimentazzjoni tal-EGF 4,8Baġit totali f'EUR 973 965Kontribuzzjoni EUR (65 %) tal-EGF 633 0771. L-applikazzjoni tressqet quddiem il-Kummissjoni fil-5 ta' Frar 2010 u ġiet supplimentata b'tagħrif addizzjonali sas-6 ta' Lulju 2010.2. L-applikazzjoni tissodisfa l-kundizzjonijet biex jitnieda l-EGF kif stipulat fl-Artikolu 2(b) tar-Regolament (KE) Nru 1927/2006 u tressqet fiż-żmien stipulat ta' 10 ġimgħat kif imsemmi fl-Artikolu 5 ta' dan ir-Regolament.Ir-rabta bejn is-sensji u bidliet strutturali kbar fit-tendenzi tal-kummerċ dinji minħabba l-globalizzazzjoni jew il-kriżi finanzjarja u ekonomika globali3. Il-Polonja ssostni li s-sensji fis-settur tal-karozzi jistgħu jkunu konsegwenza diretta tal-kriżi finanzjarja u ekonomika globali. Hija tikkwota statistika li turi li fl-2008 u l-2009 kien hemm tnaqqis fl-għadd ta' reġistrazzjonijiet ta' karozzi ġodda tal-passiġġieri fl-Ewropa ta' madwar 8 % u 6,6 % rispettivament.Billi parti sinifikanti (madwar EUR 17,6 biljun fis-sena) tal-produzzjoni tal-industrija Pollakka tal-karozzi tiġi esportata, prinċipalment fl-UE, tnaqqis fid-domanda barra l-pajjiż għandu impatt qawwi fuq il-kumpaniji tal-manifattura fil-Polonja. Minħabba f'din ix-xejra msemmija hawn fuq, fl-ewwel nofs tal-2009, il-produzzjoni tal-karozzi fil-Polonja laħqet biss it-48,7 % tal-produzzjoni fil-perjodu korrispondenti fl-2008, filwaqt li fis-settur tat-trakkijiet, il-produzzjoni laħqet biss is-27 % tal-produzzjoni fil-perjodu korrispondenti fl-2008.Il-kriżi ekonomika u finanzjarja kkawżat tnaqqis fil-bejgħ u fl-ordnijiet, mhux biss għall-karozzi ġodda iżda wkoll għall-komponenti tagħhom, hekk li ġabet ukoll tnaqqis fl-impjiegi f'ħafna sottokuntratturi, u wasslet f'xi każi għall-falliment tagħhom. Fl-istess ħin, l-iskala ta' sensji fis-settur tal-manifatturi tal-karozzi u l-fornituri tagħhom kienet iżgħar mit-tnaqqis fil-produzzjoni, minħabba li l-impjegaturi jsibuha bi tqila biex ikeċċu l-ħaddiema, billi jibżgħu li wara l-kriżi jkollhom diffikultà biex jirreklutaw mill-ġdid persunal bi kwalifiki għolja. L-intraprendituri Pollakki jippruvaw inaqqsu l-ispejjeż filwaqt li pproteġew l-impjegati tagħhom, billi bagħtuhom fuq btajjel u taħriġ matul il-perjodu bi produzzjoni mnaqqsa, u dan ippermetta l-preservazzjoni tax-xogħol għall-biċċa l-kbira tal-persunal tagħhom, waqt li wassal ukoll għal żieda rapida fil-produzzjoni meta d-domanda kibret.Għal ħaddiema inqas kwalifikati, madankollu, u b'mod partikolari dawk b'kuntratti qosra, il-qagħda kienet aktar diffiċli. Ħafna impjegaturi ppruvaw jaqtgħu l-ispejjeż billi jwaqqfu l-produzzjoni temporanjament u jagħtu s-sensja lil ħaddiema b'kuntratti qosra. Kienu l-istaġjonalità tal-produzzjoni u l-emerġenza ta' kuntratti qosra li wasslu għar-reklutaġġ ta' ħaddiema temporanji minn kumpaniji tal-karozzi. B'żieda ma' dan, minħabba t-tnaqqis fid-domanda globali għal prodotti tal-karozzi, xi wħud mill-manifatturi Pollakki kellhom jagħtu s-sensja lil xi wħud mill-impjegati permanenti tagħhom.Minħabba fil-kriżi globali l-għadd ta' persuni impjegati fis-settur privat fil-Polonja naqas bi 2,1 % (jew bi 118 000 ruħ). Madankollu, it-tnaqqis ta' impjiegi fl-industrija tal-karozzi kien aktar gravi. Fi tmiem l-ewwel nofs tal-2009, l-għadd ta' impjegati fl-industrija kien ta' 179 000, jew madwar 16,4 % (jew 35 000 ruħ) inqas minn dak fl-istess perjodu fl-2008. L-industrija tal-karozzi kienet tkopri 29,7 % mill-għadd ta' ħaddiema li tilfu l-impjieg tagħhom fl-ewwel nofs tal-2009 fis-settur privat. Dan huwa konformi max-xejriet ġenerali osservati, kif jidher, inter alia , fin-Nru 86 tal- OECD Economic Outlook , ta' Novembru 2009, jiġifieri li ċ-ċiklu ekonomiku fl-industrija tal-karozzi huwa konsistenti maċ-ċiklu tal-ekonomija kollha, iżda għandu estensjoni ta' varjazzjonijiet usa' mill-ekonomija b'mod ġenerali jew mis-settur kollu tal-manifattura. Xi wħud mill-manifatturi tal-komponenti tal-karozzi qed iqisu l-possibbiltà li jittrasferixxu l-produzzjoni tagħhom lejn il-pajjiżi Afrikani minħabba fit-telf fil-vantaġġ kompetittiv min-naħa tal-Polonja, li se jirriżulta f'aktar tnaqqis fl-impjiegi fl-industrija tal-karozzi.Rigward id-ditti koperti b'din l-applikazzjoni, l-SEWS Polska Production Plant ikkonsolidat il-produzzjoni tagħha fl-impjant tagħha f'Leszno (ukoll fil-Polonja), u fir-Rumanija. Leoni Autokabel Polska mexxiet l-attivitajiet tagħha barra mill-UE lejn l-Ukraina.Turija tal-għadd ta’ sensji u konfomità mal-kriterji tal-Artikolu 2(b)4. Il-Polonja ressqet din l-applikazzjoni taħt il-kriterji ta' intervent tal-Artikolu 2(b) tar-Regolament (KE) Nru 1927/2006, li jitlob li jkun hemm mill-anqas 500 sensja fuq perjodu ta' disa' xhur f'Taqsima Reviżjoni 2 tan-NACE f'reġjun wieħed jew żewġ reġjuni kontigwi fil-livell NUTS II.5. L-applikazzjoni ssemmi 1,596 sensja fit-Taqsima 29 Reviżjoni 2 tan-NACE (manifattura ta' vetturi bil-mutur, karrijiet u semikarrijiet) fir-reġjun NUTS II ta' Wielkopolskie (PL41) matul il-perjodu ta' referenza ta' disa' xhur mill-1 ta' Marzu 2009 sat-30 ta' Novembru 2009. Dawn is-sensji kollha ġew ikkalkolati skont it-tieni inċiż tat-tieni paragrafu tal-Artikolu 2 tar-Regolament (KE) Nru 1927/2006.Spjegazzjoni tan-natura mhux prevedibbli ta’ dawn is-sensji6. L-awtoritajiet Pollakki jsostnu li l-kriżi ekonomika u finanzjarja globali ma kinetx prevista, u li din kienet ħalliet impatt gravi fuq l-industrija tal-karozzi, kif deskritt hawn fuq.Identifikazzjoni tal-intrapriżi li keċċew u l-ħaddiema li huma fil-mira għall-għajnuna7. L-applikazzjoni ssemmi total ta' 1 104 sensji, f'żewġ ditti mhux relatati fit-Taqsima 29 Reviżjoni 2 tan-NACE f'Wielkopolskie matul il-perjodu ta' referenza.Ditta | Sensji |SEWS Polska Sp. z o.o. | 474 |Leoni Autokabel Polska Sp. z o.o. | 630 |Total | 1 104 |Il-Polonja tikkalkula li 590 mill-ħaddiema ssensjati għandhom jirċievu l-għajnuna mill-EGF. Il-bqija tal-ħaddiema huma mistennija li jsibu xogħol permezz tal-inizjattiva tagħhom stess mingħajr il-ħtieġa ta’ għajnuna mill-EGF, jew li joħorġu mis-suq tax-xogħol.8. It-tqassim tal-ħaddiema fil-mira huwa kif ġej:Kategorija | Numru | Perċentwali |Irġiel | 145 | 24,6 |Nisa | 445 | 75,4 |Ċittadini tal-UE | 415 | 100,0 |Ċittadini barra l-UE | 0 | 0,0 |15 sa 24 sena | 146 | 24,7 |25 sa 54 sena | 420 | 71,2 |’Il fuq minn 54 sena | 24 | 4,1 |9. F’termini ta’ kategoriji professjonali, it-tqassim huwa kif ġej:Kategorija | Numru | Perċentwali |Ħaddiema fil-metall, fil-makkinarju u fi snajja' oħra relatati | 329 | 55,8 |Operaturi u muntaturi ta' magni | 187 | 31,7 |Skrivani | 20 | 3,4 |Professjonisti assoċjati tax-xjenza tal-fiżika u tal-inġinerija | 16 | 2,7 |Professjonisti tax-xjenza tal-fiżika, tal-matematika u tal-inġinerija | 12 | 2,0 |Professjonisti oħra | 12 | 2,0 |Ħaddiema fi snajja' oħra relatati | 7 | 1,2 |Ħaddiema fil-qasam tal-minjieri, il-bini, il-manifattura u t-trasport | 5 | 0,8 |Sewwieqa u operaturi ta' impjanti mobbli | 1 | 0,2 |Impjiegi elementari tal-bejgħ u s-servizzi | 1 | 0,2 |10. Skont l-Artikolu 7 tar-Regolament (KE) Nru 1927/2006, il-Polonja kkonfermat li applikat politika ta’ ugwaljanza bejn in-nisa u l-irġiel kif ukoll ta’ non-diskriminazzjoni, u li se tkompli tapplika, matul l-istadji differenti tal-implimentazzjoni tal-EGF u, b'mod partikolari, tal-aċċess għal dan il-Fond.Deskrizzjoni tat-territorju konċernat u l-awtoritajiet u l-partijiet interessati tiegħu11. It-territorju kkonċernat huwa Wielkopolskie voivodship (provinċja) (NUTS II – PL41 Wielkopolskie) u b'mod partikolari l- powiats (kontea/distrett) ta' Ostrzeszów (f'NUTS III – PL416 is-sottoreġjun ta' Kalisz), Leszno u Rawicz (f'NUTS III – PL417 is-sottoreġjun ta' Leszno).Il-provinċja ta' Wielkopolskie hija t-tieni waħda fl-erja u t-tielet fil-popolazzjoni fost is-sittax-il provinċja tal-Polonja, b'erja ta' 29 826 kilometri kwadrati u popolazzjoni qrib it-3,4 miljun ruħ. Il-belt kapitali tagħha hija Poznań. It-tliet distretti affettwati huma kollha fil-parti ta' isfel tal-provinċja.Id-distrett ta' Ostrzeszów, b'erja ta' 772 km², għandu popolazzjoni ta' 54 490 ruħ (fl-2006);Id-distrett ta' Leszno, b'erja ta' 805 km², għandu popolazzjoni ta' 50,024 ruħ (fl-2006);Id-distrett ta' Rawicz, b'erja ta' 553 km², għandu popolazzjoni ta' 59,375 ruħ (fl-2006).12. Il-partijiet interessati prinċipali jinkludu l-gvernijiet provinċjali u lokali li huma involuti fl-għajnuna għall-ħaddiema ssensjati, permezz tal-Uffiċju Provinċjali tax-Xogħol f'Poznań u l-Uffiċċji tax-Xogħol fid-distretti li fihom jinsabu d-ditti. Involuti wkoll fl-għoti ta' għajnuna lill-ħaddiema ssensjati huma l-Uffiċċju tat-Taxxi, id-Dipartiment tal-Promozzjoni u l-Iżvilupp tal-Komun (gmina), l-Istituzzjoni tal-Assikurazzjoni Soċjali (ZUS), u l-Ispettorat Nazzjonali tal-Ħaddiema (PIP).13. Il-partijiet soċjali involuti fl-implimentazzjoni tal-EGF huma l-Organizzazzjoni tal-Intrapriżi tat-Trejdunjin Solidarność (Solidarjetà) fil-kumpanija SEWS Polska, kif ukoll il-Bord Provinċjali tal-Impjiegi f'Poznań, inklużi:-  l-organizzazzjonijiet tal-impjegaturi: il-Kamra tas-Snajja' ta' Wielkopolska f'Poznań; il-Konfederazzjoni Pollakka tal-Impjegaturi Privati Lewiatan; l-Unjoni ta' Wielkopolski tal-Impjegaturi Privati; il-Kamra tas-Snajja' u l-Intraprendenza f'Kalisz; il-Konfederazzjoni tal-Impjegaturi Pollakki; il-Kamra Pollakka tal-Kummerċ tal-Importaturi, l-Esportaturi u l-Kooperazzjoni; il-Konfederazzjoni Pollakka tal-Impjegaturi Privati Lewiatan; il-Federazzjoni tal-Impjegaturi ta' Wielkopolska..-  Trejdjunjins: it-Trejdjunjin ta' Solidarność, ir-Reġjun ta' Wielkopolska; it-Trejdjunjin tal-agrikultura Samoobrona (Awto-Difiża); it-Trejdjunjin ta' Solidarność, ir-Reġjun ta' Wielkopolska ta' Isfel; l-Alleanza tat-Trjedjunjins tal-Polonja Kollha; u l-Forum tat-Trejdjunjins.L-impatt mistenni tas-sensji fir-rigward tal-impjieg lokali, reġjonali jew nazzjonali14. Il-Polonja qed tistenna li l-impatt tas-sensji jkun lokalment sinifikanti. Is-sensji wasslu għal żieda fil-qgħad fid-distretti inkwistjoni. Il-ħaddiema ssensjati miż-żewġ ditti msemmija fl-applikazzjoni kienu jgħoddu mad-9 % tan-numru totali tal-persuni qiegħda fid-distrett ta' Leszno, 14,8 % fid-distrett ta' Rawicz, 33,4 % fid-distrett ta' Ostrzeszów, u 1,2 % tal-għadd totali ta' persuni qiegħda fil-provinċja fl-aħħar ta' Diċembru 2009.Il-ħaddiema ssensjati kienu jkopru 0,7 % tal-impjiegi totali fid-distrett ta' Leszno, 1,8 % fid-distrett ta' Rawicz, 3,2 % fid-distrett ta' Ostrzeszów, u 0,1 % tal-għadd totali ta' dawk impjegati fil-provinċja fl-aħħar ta' Diċembru 2009. Fid-distretti affettwati tal-provinċja l-għadd ta' persuni qiegħda żdiedu b'mod konsiderevoli matul is-sena minn Diċembru 2008 sa Diċembru 2009: żieda ta' 57,4 % fid-distrett ta' Leszno u ta' 56,2 % fid-distrett ta' Rawicz, u żieda li telgħet għal 87,1 % fid-distrett ta' Ostrzeszów. Dawn iż-żidiet kienu ogħla mill-medja għall-provinċja kollha (46,1 %).Pakkett ikkoordinat ta' servizzi personalizzati li jridu jiġu ffinanzjati u analiżi tal-ispejjeż stmati, inkluża l-komplementarjetà tiegħu mal-azzjonijiet iffinanzjati mill-Fondi Strutturali15. Il-Polonja qed tipproponi pakkett ta' ħames miżuri separati iżda koordinati favur il-ħaddiema ssensjati. L-għan ta' dawn l-attivitajiet huwa li jżidu l-attività u l-mobbiltà tal-ħaddiema ssensjati fis-suq tax-xogħol, li jippromwovu l-intraprendenza fost il-ħaddiema u jtejbu l-opportunitajiet biex isibu xogħol, inter alia , billi jadattaw il-kwalifiki tal-persuni li spiċċaw bis-sensja għall-ħtiġijiet tas-suq tax-xogħol. Il-miżuri huma kif ġej:16. Taħriġ u taħriġ mill-ġdid imfassal apposta : Din il-miżura tara li jsir magħrufa-l-ħtiġijiet ta' taħriġ għal dawk li qed ifittxu x-xogħol, li jiġu koperti l-ispejjeż tat-taħriġ (inklużi studji wara l-lawrja), l-ispejjeż ta' vvjaġġar jew l-ispiża tal-akkomodazzjoni u l-ikel offruti matul it-taħriġ, li jkun kopert il-ħlas ta' eżamijiet mediċi jew psikoloġiċi li jwasslu għall-kisba ta' ċertifikati, diplomi, ċertifikati, ċerti kwalifiki professjonali jew titli professjonali, u l-ispiża għall-kisba tal-liċenzja meħtieġa għat-twettiq tal-impjieg. Huwa stmat li 406 ħaddiem għandhom jibbenefikaw minn din il-miżura, li tammonta għal EUR 645 għal kull ħaddiem.17. Il-promozzjoni tal-intraprendenza u l-għajnuna għal persuni b'impjieg indipendenti : Din il-miżura hi magħmula minn għotjiet ta' darba għall-prinċipjanti fin-negozju, inklużi l-ispejjeż tal-assistenza legali, il-konsultazzjoni u l-parir meta wieħed jiftaħ negozju. L-ammont ta' appoġġ huwa limitat għal mhux aktar minn sitt darbiet l-ammont tas-salarju medju u, fejn l-attività taqa' taħt it-termini tal-kooperattivi soċjali, l-ammont ta' għotjiet allokati lill-persuni qiegħda ma jistax jaqbeż erba' darbiet is-salarju medju ta' fundatur tal-kooperattivi membri, u tliet darbiet is-salarju medju ta' membru li jissieħeb mal-kooperattiva soċjali wara l-formazzjoni tagħha. Huwa stmat li 97 ħaddiem se jibbenefikaw minn din il-miżura, li tammonta għal EUR 4,895 għal kull ħaddiem.18. Allokazzjonijiet għat-taħriġ : Għal madwar 27 ħaddiem għandhom jitħallsu provvedimenti ta' massimu ta' 120 % tar-rata tal-benefiċċju għall-qgħad (madwar 900 PLN fix-xahar) waqt li l-ħaddiema jkunu okkupati f'attivitajiet ta' taħriġ. L-ispiża stmata għal kull ħaddiem hija ta’ EUR 750.19. Tagħmir u xogħol ta' tibdil fil-post tax-xogħol : Għall-impjegaturi li jimpjegaw ħaddiem li ngħata s-sensja li ġie referit lilu/lilha mill-uffiċċju tax-xogħol tad-distrett, l-ispejjeż tat-tagħmir u ta' xogħlijiet ta' tibdil fil-post tax-xogħol għal dik il-persuna huma eliġibbli. L-ammont għandu jkun speċifikat fil-kuntratt bejn is-sid u l-uffiċċju tax-xogħol tad-distrett, iżda ma jistax jaqbeż sitt darbiet is-salarju medju ta' kull xahar. Huwa stmat li 42 ħaddiem se jibbenefikaw minn din il-miżura, li tammonta għal EUR 3,735 għal kull ħaddiem.20. Taħriġ fil-post tax-xogħol : Għal ħaddiema li ngħataw is-sensja rreferuti mill-PLO, jista' jingħata provvediment ekwivalenti għal 120 % tal-benefiċċju tal-qgħad, għal perjodu massimu ta' 12-il xahar matul it-taħriġ fil-post tax-xogħol bħala provvediment tat-taħriġ, kif speċifikat fil-kuntratt mas-sid. L-ispiża stmata hija ta' EUR 1,140 għal kull ħaddiem, u huwa stmat li 11-il ħaddiem se jibbenefika minn din il-mużura.21. In-nefqa għall-implimentazzjoni tal-EGF, li hija inkluża fl-applikazzjoni skont l-Artikolu 3 tar-Regolament (KE) Nru 1927/2006, tkopri attivitajiet ta’ preparazzjoni, ta' ġestjoni u ta' kontroll kif ukoll tagħrif u pubbliċità.22. Is-servizzi personalizzati ppreżentati mill-awtoritajiet Pollakki huma miżuri attivi tas-suq tax-xogħol fi ħdan l-azzjonijiet eliġibbli definiti fl-Artikolu 3 tar-Regolament (KE) Nru 1927/2006. L-awtoritajiet Pollakki jistmaw li l-ispejjeż totali ta’ dawn is-servizzi huma ta’ EUR 926,345 u li l-ispiża għall-implimentazzjoni tal-EGF hija ta' EUR 47,620 (=4,9 % tal-ammont totali). Il-kontribut totali mitlub mill-EGF huwa ta' EUR 633,077 (65 % tal-ispejjeż totali).Azzjonijiet | Numru stmat ta’ ħaddiema fil-mira | Spiża stmata għal kull ħaddiem fil-mira (f'EUR) | Spejjeż totali (EGF u kofinanzjament nazzjonali) (f’EUR) |Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) |Taħriġ u taħriġ mill-ġdid | 406 | 645 | 261 870 |Għajnuna għal impjieg indipendenti | 97 | 4 895 | 474 815 |Allokazzjonijiet għat-taħriġ | 27 | 750 | 20 250 |Tagħmir u xogħol ta' tibdil fil-postijiet tax-xogħol | 42 | 3 735 | 156 870 |Taħriġ fil-post tax-xogħol | 11 | 1 140 | 12 540 |Subtotal tas-servizzi personalizzati | 926 345 |Spiża għall-implimentazzjoni tal-EGF (it-tielet paragrafu tal-Artikolu 3 tar-Regolament (KE) Nru 1927/2006) |Attivitajiet preparatorji | 2 300 |Ġestjoni | 28 200 |Tagħrif u pubbliċità | 15 120 |Attivitajiet ta’ kontroll | 2 000 |Subtotal tan-nefqa għall-implimentazzjoni tal-EGF | 47 620 |Stima totali tal-ispejjeż | 973 965 |Kontribuzzjoni tal-EGF (65% tal-ispejjeż totali) | 633 077 |23. Il-Polonja tikkonferma li l-miżuri deskritti hawn fuq huma kumplimentari għall-azzjonijiet iffinanzjati mill-Fondi Strutturali. Il-Polonja stabbiliet il-mekkaniżmi meħtieġa biex tiżgura s-separazzjoni finali tal-azzjonijiet imwettqa mill-EGF u l-fondi strutturali kif ukoll biex telimina kwalunkwe riskju ta' finanzjament doppju.Id-data/dati meta nbdew jew meta huwa maħsub li jinbdew servizzi personalizzati lill-ħaddiema affettwati24. Fil-11 ta’ Mejju 2009, il-Polonja bdiet is-servizzi personalizzati għall-ħaddiema affettwati inklużi fil-pakkett koordinat propost lill-EGF għall-kofinanzjament. Din id-data, għalhekk, tirrappreżenta l-bidu tal-perjodu ta' eliġibilità għal kwalunkwe għajnuna li tista' tingħata mill-EGF.Proċeduri għall-konsultazzjoni mal-imsieħba soċjali25. Fil-laqgħa tal-Kummissjoni provinċjali għad-Djalogu Soċjali f'Poznań fid-29 ta' Diċembru 2009, it-Tim ta' Sorveljanza għas-suq tax-xogħol u l-qagħda ekonomika f'Wielkopolskie ddiskuta l-possibbiltà ta' appoġġ mill-EGF għall-ħaddiema li ngħataw is-sensja fit-tliet distretti affettwati.Fil-laqgħa tal-Bord provinċjali tal-Impjiegi f'Poznań fis-17 ta' Frar 2010 ġie diskuss l-għan tal-EGF, flimkien mal-possibbiltà tal-intervent tiegħu f'Wielkopolskie u forom ta' appoġġ kif stipulat fl-applikazzjoni għall-kontribuzzjoni finanzjarja mill-EGF favur il-ħaddiema li ngħataw is-sensja minn SEWS Polska u minn Leoni Autokabel Polska.Tagħrif dwar azzjonijiet li huma mandatorji permezz tal-liġi nazzjonali jew skont ftehimiet kollettivi26. Fir-rigward tal-kriterji li jinsabu fl-Artikolu 6 tar-Regolament (KE) Nru 1927/2006, l-awtoritajiet Pollakki fl-applikazzjoni tagħhom:-  ikkonfermaw li l-kontribuzzjoni finanzjarja mill-EGF ma tiħux post il-miżuri li huma r-responsabbiltà ta' kumpaniji skont il-liġi nazzjonali jew ftehimiet kollettivi;-  taw prova li l-azzjonijiet jipprovdu appoġġ għal ħaddiema individwali u ma għandhomx jintużaw għar-ristrutturazzjoni ta' kumpaniji jew setturi;-  ikkonfermaw li l-azzjonijiet eliġibbli msemmija fil-punti minn 15 sa 24 hawn fuq ma jirċevux għajnuna minn strumenti finanzjarji Komunitarji oħra.Is-sistemi ta’ maniġment u ta’ kontroll27. Il-Polonja nnotifikat lill-Kummissjoni li l-kontribuzzjoni finanzjarja se tkun ġestita u kkontrollata mill-istess entitajiet li jiġġestixxu u jikkontrollaw il-finanzjament mill-Fond Soċjali Ewropew (ESF) fil-Polonja.Finanzjament28. Abbażi tal-applikazzjoni mill-Polonja, il-kontribuzzjoni proposta mill-EGF lill-pakkett koordinat ta’ servizzi personalizzati huwa ta’ EUR 633,077, li jirrappreżenta 65 % tal-ispiża totali. L-allokazzjoni proposta tal-Kummissjoni minn dan il-Fond hija bbażata fuq it-tagħrif li ngħata mill-Polonja.29. Minħabba l-ammont massimu possibbli ta' kontribut finanzjarju mill-EGF stabbilit skont l-Artikolu 10(1) tar-Regolament (KE) Nru 1927/2006, kif ukoll l-ambitu tar-riallokazzjoni ta' approprjazzjonijiet, il-Kummissjoni qiegħda tipproponi li tuża l-ammont totali msemmi hawn fuq mill-EGF, li għandu jiġi allokat taħt l-intestatura 1a tal-qafas finanzjarju.30. L-ammont ta' kontribut finanzjarju propost jippermetti li aktar minn 25 % tal-ammont annwali massimu allokat għall-EGF jibqa' disponibbli biex ikun allokat matul l-aħħar erba' xhur tas-sena, kif stipulat fl-Artikolu 12(6) tar-Regolament (KE) Nru 1927/2006.31. Permezz tal-preżentazzjoni ta’ din il-proposta għall-mobilizzazzjoni tal-EGF, il-Kummissjoni bdiet il-proċedura ta' trijalogu simplifikata, kif meħtieġ bil-Punt 28 tal-Ftehim Interistituzzjonali tas-17 ta’ Mejju 2006, bl-għan li jiġi żgurat il-ftehim taż-żewġ pilastri tal-awtorità baġitarja dwar il-bżonn li jintuża l-EGF u l-ammont meħtieġ. Il-Kummissjoni tistieden l-ewwel minn dawn iż-żewġ pilastri tal-awtorità baġitarja li jilħaq ftehim dwar l-abbozz tal-proposta ta’ mobilizzazzjoni, fil-livell politiku xieraq, biex jgħarraf lill-pilastru l-ieħor u lill-Kummissjoni dwar l-intenzjonijiet tiegħu. Fil-każ ta’ nuqqas ta’ ftehim minn kwalunkwe miż-żewġ pilastri tal-awtorità baġitarja, għandha tissejjaħ laqgħa ta' trijalogu formali.32. Il-Kummissjoni tippreżenta, separatment, talba ta' trasferiment sabiex iddaħħal fil-baġit għall-2010 approprjazzjonijiet ta' impenji u ta' pagamenti speċifiċi, kif jitlob il-Punt 28 tal-Ftehim Interistituzzjonali tas-17 ta' Mejju 2006.Sors tal-approprjazzjonijiet tal-ħlas33. Fl-istat attwali ta' implimentazzjoni, huwa prevedibbli li l-approprjazzjonijiet ta' pagamenti disponibbli fl-2010 skont il-linja tal-baġit 01.0404 "Programm Qafas ta' Kompetittività u Innovazzjoni - Programm ta' intraprendenza u innovazzjoni" mhux se jintużaw għal kollox din is-sena.34. Tabilħaqq, din il-linja tkopri n-nefqa relatata mal-implimentazzjoni tal-istrument finanzjarju ta' dan il-programm, fejn l-għan ewlieni tagħha huwa li tiffaċilita l-aċċess tal-SMEs għall-finanzjament. Bejn it-trasferimenti lejn il-kontijiet fiduċjarji amministrati mill-Fond Ewropew għall-Investiment u l-ħlas lill-benefiċjarji jeżisti xi ftit dewmien ta' żmien. Il-kriżi finanzjarja għandha effett maġġuri fuq il-previżjonijiet fir-rigward tal-ħlasijiet għall-2010. Minħabba f'hekk, sabiex jiġu evitati bilanċi eċċessivi dwar il-kontijiet fiduċjarji, il-metodoloġija għall-kalkolu tal-approprjazzjonijiet ta' pagament ġiet riveduta, filwaqt li ttieħed kont tal-ħlasijiet mistennija. L-ammont ta' EUR 633,077 għalhekk jista' jsir disponibbli għal trasferiment.Proposta għalDEĊIŻJONI TAL-PARLAMENT EWROPEW U TAL-KUNSILLdwar il-mobilizzazzjoni tal-Fond Ewropew ta’ Aġġustament għall-Globalizzazzjoni skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda (l-applikazzjoni EGF/2010/004 PL/Wielkopolskie Automotive mressqa mill-Polonja)IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea,Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja soda[5], u b'mod partikolari l-punt 28 tiegħu,Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 dwar l-istabbiliment tal-Fond Ewropew ta' Aġġustament għall-Globalizzazzjoni[6], u b’mod partikolari l-Artikolu 12(3) tiegħu,Wara li kkunsidraw il-proposta mill-Kummissjoni Europea[7],Billi:(1) Il-Fond Ewropew ta’ Aġġustament għall-Globalizzazzjoni (EGF) twaqqaf biex jipprovdi appoġġ addizzjonali għall-ħaddiema li ngħataw is-sensja minħabba bidliet strutturali maġġuri fix-xejriet kummerċjali dinjin dovuti għall-globalizzazzjoni u sabiex jiġu megħjuna fir-riintegrazzjoni tagħhom fis-suq tax-xogħol.(2) L-ambitu tal-EGF twessa’ għall-applikazzjonijiet imressqa mill-1 ta’ Mejju 2009 biex jinkludi sostenn lill-ħaddiema ssensjati bħala riżultat dirett tal-kriżi finanzjarja u ekonomika globali.(3) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-EGF fil-limitu massimu annwali ta’ EUR 500 miljun.(4) Il-Polonja bagħtet applikazzjoni biex timmobilizza l-EGF fir-rigward tas-sensji fiż-żewġ intrapriżi li joperaw fit-Taqsima 29 Reviżjoni 2 tan-NACE (manifattura ta' vetturi bil-mutur, trejlers u semitrejlers) fir-reġjun NUTS II ta' Wielkopolskie (PL41), fil-5 ta' Frar 2010 u ssupplimentatu b'tagħrif addizzjonali sas-6 ta' Lulju 2010. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni, għalhekk, tipproponi l-mobilizzazzjoni ta’ ammont ta’ EUR 633,077.(5) L-EGF għandu, għalhekk, jiġi mmobilizzat biex jipprovdi kontribuzzjoni finanzjarja għall-applikazzjoni mressqa mill-Polonja.IDDEĊIDEW KIF ĠEJ:Artikolu 1Għall-baġit ġenerali tal-Unjoni Ewropea għas-sena finanzjarja 2010, il-Fond Ewropew ta' Aġġustament għall-Globalizzazzjoni (EGF) għandu jiġi mmobilizzat biex jipprovdi s-somma ta' EUR 633 077 f'approprjazzjonijiet għall-impenji u għall-pagamenti.Artikolu 2Din id-Deċiżjoni għandha tkun ippubblikata f’ Il-Ġurnal Uffiċjali tal-Unjoni Ewropea .Magħmul fi,Għall-Parlament Ewropew Għall-KunsillIl-President Il-President [1] ĠU C 139, 14.6.2006, p. 1.[2] ĠU L 406 tat-30.12.2006, p. 1.[3] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-klassifikazzjoni tal-istatistika ta’ attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika (ĠU L 393 tat-30.12.2006, p. 1).[4] Skont it-tielet paragrafu tal-Artikolu 3 tar-Regolament (KE) Nru 1927/2006.[5] ĠU C 139, 14.6.2006, p. 1.[6] ĠU L 406, 30.12.2006, p. 1.[7] ĠU C [...], [...], p. [...].